迴波樂 三十
作者：王梵志
朝代：唐

paragraphs: 他見見我見，我見見他見。
二見亦自見，不見喜中面。
手把車釧鏡，終日向外看。
唯見他長短，不肯自洮練（項校「揀」）。
竟竟口合合，猶如冶排扇。
逢人即作動，心舌常交戰。
不肯自看身，看身善不善。
如此癡冥人，只是可惡賤。
勸君學修道，含食但自㖶。
且拔己飢渴，五邪邪毒箭。
獲得身中病，應時乃一現。
安住解脫中，無礙未別見。
住是分別有，任用法界遍。
縱起六十二，非由無罪（項校「最」）殿。
所以得如斯，有大善方便。